**Rīgas Teikas vidusskolas skolēni par filmu “Dvēseļu putenis”.**

1. **A** :

\*Labākā latviešu filma, vēsturiski precīza, nav pārspīlēta, kvalitatīva aktierspēle,

\* liek aizdomāties, ka karš izpostīja daudz cilvēku dzīves,

\* emocionāla, raudāju, filma deva patriotisma sajūtu,

\* filma atmiņā paliekoša, vēlētos noskatīties vēlreiz,

\* pēc filmas noskatīšanās latvieši vairāk sāks cienīt savu dzimteni,

\* palīdzēja aptvert strēlnieku cīņas,

\* ieguvu informāciju par Pirmo pasaules karu,

\* milzīgs līdzpārdzīvojums, paldies par iespēju to redzēt !

**11. SA :**

\* Reālistiska, filma mani aizkustināja, tajā pat laikā ļoti asiņaina,

\* jāredz katram latvietim, lika aizdomāties par tiem cilvēkiem, kuri pamet Latviju, jo tas, kas ir darīts Latvijas brīvības vārdā, ir nenovērtējams,

\* noteikti ieteiktu visiem noskatīties, jo izcili nofilmēta,

\* stāsts par to kā izpostīja latviešu ģimeni, kā latvieši tika mētāti pa dažādām armijām,

\* pēc filmas radās daudz pārdomas, radās vēlme izlasīt grāmatu,

\* priecājos, ka mūsdienās veido šādas filmas,

\* parādīts gribasspēks, bezbailība, dziļdomīga filma,

\* tikai pozitīvs vērtējums, jēgpilni pavadīts laiks,

\* ļāva saprast dzīves vērtības, it kā iekāpām laika mašīnā...

\* līdz asarām, bet paldies par doto iespēju noskatīties !

**12. B** :

\* Filma noteikti pavēra jaunu skatu uz Latvijas vēsturi. Sausi fakti par strēlniekiem, karu un brīvības cīņām pārtapa par cilvēku dzīvesstāstiem, kas risinājās mūsu acu priekšā. Par šiem notikumiem runāts tik daudz mājās, gan skolā, ka redzēt to tik dzīvu un apzināties, cik reāli tas bija cilvēkiem, kas to izdzīvoja, bija diezgan emocionāli un gandrīz vai grūti.

\* Domāju, ka filma bija ļoti sāpīga. Es ļoti daudz brīžos raudāju, it sevišķi, kad Artūrs sāka komandēt 14-15 gadu veco zēnu rotu. Tas parādīja, cik ļoti viņš audzis – nopietns un pieaudzis, cik ļoti karš viņu mainījis. Doma par to, ka zēni, kas cīnījās, bija mana vecuma vai tuvu tam, lika padomāt, ko es darītu, ja es būtu tādā situācijā. Oto, kas attēloja galveno lomu, manuprāt, bija perfekts lomas atveidotājs.

\* Filma, protams, bija ļoti smaga, tomēr ieteiktu to noskatīties ikvienam. Tā lika pārdomāt mūsdienu šķietami lielās problēmas, kas salīdzinājumā ar filmā redzēto, ir nedaudz smieklīgas.

\* Filma bija ļoti skatāma, interesanta; rosināja daudz pārdomu par dzīvi kopumā kā tādu. Lika pārdomāt par tā laikam šausmīgo likteni – došanos karā; kaujām, kuras atņem cilvēkiem dzīvības un ģimenes. Patika, ka ik pa brīdim tika iesaistīti dažādi mazi humora momenti.

\* Es uzskatu, ka katram latvietim būtu jāredz filma, lai saprastu, ka karš un Latviešu strēlnieki – vienlaikus ir traģēdija un šausmas.

\* Skatoties filmu, es aizdomājos par to, cik latvieši ir bijuši drosmīgi. Jauni cilvēki, mūsu vecumā tika ierauti karā, un viņiem pietika drosmes karot par savu zemi.

\* Filma manī izraisīja visdažādākās emocijas – no tirpiņām līdz smiekliem un asarām. Bija sāpīgi redzēt, kā mana vecuma jaunietis tik netaisnīgā ceļa zaudē visu savu ģimeni. Oto Brantevics ir brīnišķīgi attēlojis savu lomu- tik īsts un patiess. Filma ir izcila un ļāva man kaut nedaudz vairāk saprast, ko nozīmē strēlnieki un vai es esmu patriote.

\* Manuprāt “Dvēseļu putenis” ir viena no spēcīgākajām latviešu filmām. Tā lika aizdomāties par to, cik cilvēka dzīvība ir trausla. Filmā ļoti daudz parādās vērtības, kas cilvēkam tiek atņemtas. Aktierspēle lika dzīvot līdzi filmā notiekošajam. Viena no svarīgākajām lietām, ko sapratu, skatoties filmu, ir tā, cik liels cīņas spars un spēks bija cilvēkiem, it īpaši jauniešiem, kuri aizstāvējās.

\* Interesantākais filmā likās galvenā varoņa attieksmes maiņa pret karu. Filma lika aizdomāties par neizbēgamo dzīvē, kas tiek tev uzspiests, to gribot vai negribot.

\* Filma parādīja strēlniekus kā cilvēkus un lika izjust viņu pārdzīvojumus. Parādīja kara šausmīgo realitāti, kur jākaro maziem bērniem pret saviem vienaudžiem.

\* Man bija grūti skatīties vienu no pēdējām ainām, kur pavisam jauni puikas karoja ar vāciešiem. Diezgan smagi bija iztēloties sevi viņu vietā, ka būtu jāņem šautene un jādodas karā.

**9.C :**

 \* Manuprāt režisors šo filmu izveidoja, lai atgādinātu katram latvietim par Latvijas vēsturi un kā tā tika izveidota. Sabiedrībai šī filma dod izpratni, kā cīnījās mūsu senči par Latvijas neatkarību, un arī atgādina, ka vajag cienīt un lepoties ar savu valsti. Mana atziņa ir tāda, ka mūsu senči nekad nepadevās un turpināja cīnīties par mūsu valsti un tās nākotni, un mums tas ir jāturpina darīt tagad( lai tas, kas kādreiz ir izdarīts mūsu valsts labā, nebūtu veltīgi).

\* Filmu veidoja, jo cilvēkiem ir jāzina, kas notika tajos laikos, ko cilvēki pārdzīvoja un cik smagi tas bija.  Man šī filma patiešām ļoti patika, viņa bija smaga un pat dažās vietās bija grūti skatīties, bet es uzskatu, ka šāda filma ir jāredz jebkuram jaunietim/pusaudzim, jo viņa ir interesanta un man nebija tādu momentu, kad man paliktu garlaicīgi.

\* Manuprāt, režisors izveidoja šo filmu, lai liktu citiem saprast, ka Lāčplēša diena ir svarīgs notikums un, lai varētu uzzināt vairāk vēsturiskus faktus. Skatoties filmu redzēju vairākas kaujas piemēram ( Ziemassvētku kauja , Juglas kauja , utt );

\*Manuprāt režisors šo filmu izveidoja, lai mūsdienu jaunieši zinātu kāpēc svin 11. novembri. Šāda veida filma dod sabiedrībai piemēru, kā latvieši cīnījās par savu valsti. Es pēc šīs filmas sapratu, kāda bija dzīve latviešu strēlniekiem un cik daudzi gāja bojā aizstāvot mūsu valsti.

\*Filma bija laba tā spēja parādīt mums tā laika karus un bēdas. Šī filma ļāva man saprast kas tieši notika karā un kas notika ar karotājiem un, pēc manām domām ,citi to arī saprata. Tas ir kā efektīvs atgādinājums par to kas notika un kā notika.

\*Šī filma ir veidota, lai parādītu mūsdienu paaudzei, kam gājuši cauri mūsu karavīri, lai mūsu dzīve būtu labāka. Man tagad ir lielāka skaidrība par karu un valsts attiecībām agrāk. Filma bija skumja un lika aizdomāties par latviešiem agrāk.

\*Manuprāt režisors izveidoja šo filmu, lai mēs visi varētu izglītoties par Pirmo pasaules karu un iet tam visam līdz, gan ar humoru, gan bēdīgākiem momentiem. Skatoties šāda veida filmu, sabiedrība iegūst vairāk zināšanas par pagātni un var apzināties, kam ir gājuši cauri mūsu radi. Manuprāt šī filma bija ļoti interesanta.

\* Filma parādīja skatītājiem, cik skarbas bija brīvības cīņas ,lai varbūt skatītāji iztēlojas kā toreiz bija. Ar filmas palīdzību sabiedrība uzzina kaut ko vairāk par Latvijas vēsturi un kā Latvijas valsti izveidoja. Es šo filmu ļoti gaidīju- tā kā pats viņā filmējos. Klīda jau baumas, ka nebūs interesanta utt.,bet tomēr tiešām iespaidīga filma! Mani tiešām ļoti aizrāva šī filma!

**7. B :**

\* Radīja skaistas sajūtas par Latviju un latviešiem

\* Izpratni raisoša, inteliģenta

\* Izglītojoša

\* Lika aizdomāties par to, cik labos laikos mēs dzīvojam

\* Lika aizdomāties par ģimeni un par to, cik tā ir svarīga

\* Ieinteresēja uzzināt vairāk par Latvijas vēsturi

\* Pēc filmas noskatīšanās ir vēlme izlasīt A.Grīna grāmatu "Dvēseļu Putenis"

\* Interesanta

\* Aizkustinoša, jo daudzkārt filmas laikā bija jāraud

- Es nebiju domājusi, ka man iepatiksies filma par kariem, jo man tāda tēma ne pārāk patīk, bet tagad, ja būtu vēl kāda šāda filma, tad es to labprāt noskatītos

- Filmas galvenie varoņi nespēlēja savas lomas kā aktieri, bet gan kā dzīvi cilvēki - dažbrīd pat likās, ka viņus nefilmē (tas radīja reālistiskas sajūtas)

**7.C :**

**Ko es gribētu pateikt filmas veidotājiem?**

* Filma bija ļoti interesanta, izskatījās ļoti reāli. Paldies par Latvijas vēstures atainojumu, es vairāk piedomāšu par to, ka jāciena cīņās kritušie.
* Es gribētu paslavēt filmas veidotājus, jo filma bija ļoti laba, bija labs aktieru tēlojums un interesants sižets.
* Es vēlētos filmas veidotājiem pateikt, ka filma bija fantastiska, ļoti emocionāla, bet arī bailīga un nervus kutinoša.
* Es filmas veidotājiem lūgtu šādai filmai uzņemt otro daļu.
* Es filmas veidotājiem izstāstītu, ka, skatoties filmu, mani pārņēma smaga sajūta, apzinoties, cik mēs esam vāji un neaizsargāti, cik viegli mums var atņemt mums mīļos. Es apzinājos, ka jānovērtē lietas, kas mums ir dotas, jānovērtē un jāmīl mums blakus esošie cilvēki.

**Ko es gribētu pateikt filmas galvenajiem varoņiem?**

* Es vēlētos pateikt galvenajiem varoņiem paldies par to, ka tik reāli atainoja mūsu valsts pagātni.
* Es vēlētos filmas varoņus paslavēt par brīnišķīgu tēlojumu.
* Es galvenajam varonim teiktu, ka viņš bija ļoti drosmīgs, ļoti neatlaidīgs, ļoti apzinīgs un viņš beigās uzvarēja, jo atrada sevi.

**Kādi bija strēlnieki mūsu 7. klases skolnieku acīm?**

* Strēlnieki bija ļoti drosmīgi, spēcīgi un neatlaidīgi.
* Strēlnieki bija draudzīgi, optimistiski un ļoti patriotiski.
* Strēlnieki bija atbildīgi, drosmīgi un izturīgi.
* Strēlnieki bija apņēmīgi, tajā pašā laikā ļoti uztraukušies par savu un savas tēvzemes likteni.
* Strēlnieki bija izpalīdzīgi un stipri.

**8. b :**

**1)Latviešu strēlnieki bija...**

* Neatlaidīgi, drošsirdīgi, bezbailīgi, saglabāja morāli kara laikā, arī humora izjūtu.
* Drosmīgi, jo viņi brīvprātīgi pieteicās cīnīties pret iebrucējiem, jo viņus vadīja mīlestība pret savu Tēvzemi, tautu un ģimeni.
* Motivēti cīņai par neatkarību.
* Varoņi, kas cīnījās par brīvību.

**2)Filmas galvenajam varonim es gribētu pateikt...**

* Viņš ir īsts Latvijas varonis, jo ar viņu tie bērni Cēsu kaujās padzina vāciešus no dzimtenes.
* Paldies, ka riskēji ar savu dzīvību brīvai Latvijai, bez tādiem cilvēkiem, kā tu, es šeit nebūtu.
* Viņš bija drosmīgs.
* Man ļoti žēl, ka tā notika ar tavu ģimeni un draugiem, bet tu aizstāvēji savu dzimteni.
* Tu izgāji cauri šausmām.

**3)Filmas veidotājiem es gribētu pateikt...**

* Ir izveidota mana mīļākā kara filma, iepriekš tāda bija “Rīgas sargi”.
* Paldies par dziļo domu.
* Izcila filma, iespaidīga.
* Ļoti patiesa un pamācoša filma.
* Ir izdarīts labs darbs, ir izplatīta ziņa par to, kā bija senāk un mūsdienu jaunieši ir pateicīgi, ka viņi dzīvo brīvā valstī.
* Kara ainas bija iespaidīgi attēlotas.
* Filma ir ļoti laba, man pat likās, ka tā varētu būt filmēta Holivudā.
* Paldies, ka izveidoja šo filmu, to bija interesanti skatīties.
* Filma ir atgādinājums par Latvijas brīvības cīņām to simtgadē.
* Paldies par filmu, tā mani ļoti aizkustināja.
* Kāpēc tieši šis romāns ekranizēts?
* Filma ir interesanta un aizraujoša.
* Vai Jums ir kas kopīgs ar latviešu strēlniekiem?
* Šī ir labākā kara filma Latvijā.
* Atrasti lieliski aktieri.

**4) Es uzzināju...**

* Karā gāja 12-13 gadīgi bērni.
* Kā bija būt jaunam un iet karot.
* Kā bija karā.
* Latviešiem bija jākaro dažādās pusēs.
* Karavīriem deva goda piespraudes.
* Tagad ir daudz labāki laiki.
* Daudz vairāk saprotu kara apstākļus un dzīvi tajā.
* Latviešu grūto dzīvi kara laikā.

**5)Mani ietekmēja...**

* Aina, kurā Artūrs ar vāciešu puisi viens uz otru skatās un abi saprot, ka viens no viņiem mirs.
* Filmas fragmenti ar ģimeni.
* Jauno cilvēku patriotisms.
* Ir jābūt pateicīgai par manu dzīvi, ka es nedzīvoju kara laikā.
* Vācu iebrukuma atainojums un krievu nodevība.
* Karā piedalījās gados jauni puiši.
* Latviešu strēlnieku drosme un nepadošanās.
* Tika nogalināta galvenā varoņa ģimene. Draudzene viņu krāpa.

**6)Galvenā vērtība, ko varu paņemt sev no filmas, ir...**

* Būt latvietim ir liels gods un laime, jo tas, kas ir mums, nav nevienam citam.
* Ģimene ir vissvarīgākā lieta, kuru jānovērtē, jāmīl un jāciena.
* Cilvēki ir cīnījušies, atdevuši dzīvības, lai es tagad varētu dzīvot savu dzīvi brīvā valstī.
* Latvija bija stipra.
* Karš ir traģēdija.
* Novērtē to, kas tev ir tagad.
* Cīņa par savu valsti un brīvību.
* Karš ir bezjēdzīgs, jo tiek zaudētas daudz dzīvības.
* Vienmēr atceries, cik smaga bija cīņa par brīvību.
* Nekad nevajag padoties.
* Arī visgrūtākajā brīdī var atrast kaut ko pozitīvu.
* Cīnies par savām interesēm.
* Karš ir nežēlīgs un var pienākt jebkad.
* Ja nemēģinās, tad nekas nesanāks.
* Karš Latvijā bija postošs, daudz latviešu gāja bojā.
* Pateicība bojāgājušajiem.
* Cilvēkiem ir jābūt pateicīgiem par to, kas viņiem ir, nevis domāt, kas viņiem nav.

**8.c. :**

* Es pārdomāju to, cik smagi tajā laikā bija dzīvot un zaudēt savējos
* Uzzināju, ka tikai dēļ drosmīgiem cilvēkiem mēs izcīnījām neatkarību.
* Vienmēr jāpastāv par savējiem un nav svarīgi, ko kurš kurā brīdī ir izdarījis.
* Esmu laimīgs, ka neesmu piedzīvojis karu. Dzīve ne vienmēr ir tikai prieks un laime. Jebkurā brīdī ikviena dzīve var mainīties gan labā, gan sliktā nozīmē.
* Nekad nevajag padoties, cerība mirst pēdējā.
* Tu vari izdarīt visu, ja tev ir liels gribasspēks.
* Es domāju par to, cik ļoti cilvēki mīlēja savu valsti un tautu, ka bija gatavi par to atdot savu dzīvību vai atņemt to kādam citam.  Mēs varam būt vairāk nekā laimīgi, ka mums tas nav jāpiedzīvo.
* Tā kā es daudz neko nezināju par pirmo pasaules karu, filma lika man par to nopietni pārdomāt.

**7.A** :

* 1. Filma bija par to, kā jaunieši cīnījās par brīvu Latviju, par to, kā 16. gadīgs puisis kļuva par labu strēlnieku.
* 2. Filma par patiesiem notikumiem.
* 3. Izglītojoša filma, kas vairāk pastāstīja par Latvijas vēsturi.
* 4. Filma, kas liek aizdomāties par to, ko dara šobrīd jaunieši salīdzināmā ar to, ko darīja mūsu senči.
* 5. Filma pastiprināja lepnumu par savu valsti, par Latviju.
* 6. Filma smaga un bēdīga. Daļa bērnu šo filmu līdz galam nesaprata, lai gan tā paplašināja zināšanas par Latvijas vēsturi.
* 7. Smaga, bet patiesa filma.
* 8. Filma ar smagām ainām ( dzīvnieku galināšana, cilvēku nonāvēšana )..

**10.B klase:**

Filma ļāva atcerēties to, cik grūtā ceļā Latvija ir ieguvusi savu brīvību, un cik postošiem zaudējumiem bija jānotiek.

Tā ļāva iztēloties, cik grūti cilvēkiem kara laikā bija , un kā tas mainīja cilvēka personību un dzīves uztveri. Es uzzināju vairāk par kauju norisi un strēlnieku dzīvi.

Izraisīja pārdomas par to, cik ļoti maz tiek vērtēta katra individuāla cilvēka dzīvība kara laikā.

Šis pasākums noteikti bija vērtīgs, jo es uzskatu, ka šī filma ir svarīga un nozīmīga, un daudzi skolēni šo filmu nebūtu noskatījušies, ja nebūtu šāda pasākuma.

Šo filmu bija diezgan smagi skatīties, jo tā bija par karu un tajā parādīja to, kāds ir karš un ko tas var nodarīt cilvēkiem. Manuprāt filma ir nežēlīga, bet tāds jau karš ir. Cilvēkiem ar vājiem nerviem neieteiktu skatīties.

Šī filma bija ļoti traģiska, un es katru brīdi mēģināju iztēloties, ko es darītu Artūra vietā. Uzzināju dziļāk par kauju norisi, un kā latviešu vīri brīvprātīgi devās aizsargāt Latviju.

Šīs filmas saturs, tās doma un pati filma bija ļoti laba un kvalitatīva. Labākā latviešu filma , ko esmu redzējusi.